
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO 
„DĖL ŠIAULIŲ MIESTO SAVIVALDYBĖS TARYBOS 2022 M. LIEPOS 7  D. SPRENDIMO NR. T-293 „DĖL LOŠIMŲ ORGANIZAVIMO VIETOS POVEIKIO VERTINIMO KRITERIJŲ IR PRAŠYMŲ NAGRINĖJIMO TVARKOS APRAŠO PATVIRTINIMO“ PAKEITIMO“ PROJEKTO 
AIŠKINAMASIS RAŠTAS

2025-04-18
Šiauliai


Sprendimo projekto tikslas – pakeisti Lošimų organizavimo vietos poveikio vertinimo kriterijų ir prašymų nagrinėjimo tvarkos aprašą, patvirtintą Šiaulių miesto savivaldybės tarybos 2022  m.  liepos 7 d. sprendimo Nr. T-293 „Dėl Lošimų organizavimo vietos poveikio vertinimo kriterijų ir prašymų nagrinėjimo tvarkos aprašo patvirtinimo“ 1 punktu (galiojanti suvestinė redakcija nuo 2023-04-03; toliau – Aprašas), kad jis atitiktų Lietuvos Respublikos vietos savivaldos įstatymo 27 straipsnio 2 dalies 26 punkto nuostatas.

Šiuo metu galioja Aprašas, patvirtintas Šiaulių miesto savivaldybės tarybos 2022 m. liepos 7 d. sprendimo Nr. T-293 „Dėl Lošimų organizavimo vietos poveikio vertinimo kriterijų ir prašymų nagrinėjimo tvarkos aprašo patvirtinimo“ 1 punktu. Sprendimo 2 punktu Šiaulių miesto savivaldybės vykdomajai institucijai pavesta patvirtinti Prašymo sutikti atidaryti ar steigti lošimų organizavimo vietą ir Prašymo sutikti tęsti lošimų organizavimo veiklą lošimų organizavimo vietoje formas ir sudaryti Lošimų organizavimo vietos poveikio vertinimo komisiją. 
Lietuvos Respublikos vietos savivaldos įstatymo 27 straipsnio 2 dalies 26 punkte nustatyta, kad meras <...> savo kompetencijos klausimais gali sudaryti darbo grupes iš savivaldybės tarybos narių šių sutikimu, savivaldybės administracijos valstybės tarnautojų ir darbuotojų, dirbančių pagal darbo sutartis, kitų savivaldybės teritorijoje veikiančių asmenų ir visuomenės atstovų.

Įgyvendinant Lietuvos Respublikos vietos savivaldos įstatymo 27 straipsnio 2 dalies 26 punkto nuostatas, sprendimo projekte siūloma pavesti Šiaulių miesto savivaldybės merui patvirtinti Prašymo sutikti atidaryti ar steigti lošimų organizavimo vietą ir Prašymo sutikti tęsti lošimų organizavimo veiklą lošimų organizavimo vietoje formas ir sudaryti Lošimų organizavimo vietos poveikio vertinimo darbo grupę. Taip pat Aprašo 11, 14, 15, 16, 17, 18 punktuose „Komisija“ keičiama į „Darbo grupė“. 
Siekiant aiškesnio reglamentavimo, sprendimo projektu taip pat siūloma patikslinti Aprašo 20 punktą ir Aprašo 1 priedą (jį išdėstant naujai). 
Teisės akto lyginamasis variantas  pridedamas.

Teigiamos pasekmės: sprendimas atitiks Lietuvos Respublikos vietos savivaldos įstatymo 27 straipsnio 2 dalies 26 punkto nuostatas.
Neigiamų pasekmių nenumatoma.

Priėmus sprendimą bus keičiami šie teisės aktai: 
. Šiaulių miesto savivaldybės mero 2023-05-18 potvarkis Nr. M-274 „Dėl Lošimų organizavimo vietos poveikio vertinimo komisijos sudarymo“ (aktuali suvestinė redakcija nuo 2024-03-04);
. Šiaulių miesto savivaldybės mero 2023-05-24 potvarkis Nr. M-312 „Dėl Lošimų organizavimo vietos poveikio vertinimo komisijos darbo reglamento patvirtinimo“. 

Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos.
Sprendimui įgyvendinti lėšos nereikalingos.

Antikorupcinis vertinimas atliekamas, vadovaujantis Korupcijos prevencijos įstatymo 8 straipsnio nuostatomis (pažyma pridedama DVS „Avilys“).
Sprendimo projektą parengė Šiaulių miesto savivaldybės administracijos Ekonomikos skyrius, vedėja – Aistė Petkuvienė (tel. +370 41 596 283, el. p. aiste.petkuviene@siauliai.lt). Tiesioginis rengėjas – Ekonomikos skyriaus vyr. specialistė Edita Venckuvienė, tel. +370 41 596 235, el. p. edita.venckuviene@siauliai.lt. Projekto iniciatorius: Savivaldybės administracijos Ekonomikos skyrius.

Numatomo teisinio reguliavimo poveikio vertinimas neatliktas, nes sprendimo projektu nėra numatoma reglamentuoti iki šiol nereglamentuotus santykius, ar iš esmės keisti teisinį reglamentavimą.

